**2. Σύντομη Περιγραφή Επαγγελματικών Δραστηριοτήτων (Προφίλ Επαγγέλματος)**

**Επαγγελματικό περίγραμμα ειδικότητας**

Ο απόφοιτος της ειδικότητας «**Τεχνικός Κομμωτικής τέχνης**» των ΙΕΚ με τις εξειδικευμένες γνώσεις και δεξιότητες που έχει αποκτήσει, είναι ικανός να τις εφαρμόζει στις κομμώσεις ανδρών και γυναικών καθώς και σε εργασίες περιποίησης κόμης.

**Τομείς απασχόλησης**

Οι τομείς απασχόλησης της ειδικότητας «**Τεχνικός Κομμωτικής τέχνης**» των ΙΕΚ είναι:

* Ελεύθεροι επαγγελματίες – κομμωτήρια
* Βιομηχανίες – εταιρίες προϊόντων κόμης
* Πωλήσεις προϊόντων κόμης (επισκέψεις, αντιπροσωπείες, σύμβουλοι χρήσης αυτών)
* Επικεφαλείς σε μεγάλες μονάδες πολυάριθμου προσωπικού (κομμωτήρια, εμπορικές εταιρίες)
* Τηλεόραση, θέατρο, κινηματογράφος, οίκοι μόδας
* Μεγάλα ξενοδοχεία, κλινικές, νοσοκομεία, κρουαζιερόπλοια, γυμναστήρια
* Εκπαίδευση και κατάρτιση

**Επαγγελματικά προσόντα**

Τα ειδικά επαγγελματικά προσόντα του αποφοίτου της ειδικότητας συνίστανται στα ακόλουθα:

* χειρίζεται με ασφάλεια, για τον ίδιο και τους πελάτες, τον εξοπλισμό του κομμωτηρίου
* εφαρμόζει τις γνώσεις και τις δεξιότητες στην κοπή μαλλιών ανδρών – γυναικών
* εφαρμόζει τις γνώσεις και τις δεξιότητες στην περιποίηση της κόμης ανδρών – γυναικών
* οργανώνει και διαχειρίζεται το χώρο εργασίας, τον εξοπλισμό και τα υλικά
* εφαρμόζει τους κανόνες της επαγγελματικής δεοντολογίας και νομοθεσίας
* εφαρμόζει τους κανόνες υγιεινής του εργασιακού του χώρου καθώς και των εργαλείων του
* χρησιμοποιεί τις ανθρώπινες σχέσεις και την επικοινωνία σύμφωνα με τις αρχές του μάρκετινγκ

**Επαγγελματικά καθήκοντα**

* αναπτύσσει τις ανθρώπινες σχέσεις με τους πελάτες σε επαγγελματικό επίπεδο
* φροντίζει την εμφάνιση, την υγεία και τη σωματική αντοχή
* φροντίζει για την ασφάλεια και υγιεινή των ανθρώπων, του χώρου, των εργαλείων και μηχανημάτων
* φροντίζει για τη δημιουργία ευχάριστου εργασιακού περιβάλλοντος
* προσφέρει τις υπηρεσίες κοπής και περιποίησης μαλλιών σύμφωνα με τις επιθυμίες των πελατών
* προσδιορίζει τις κατάλληλες λύσεις
* εκπληρώνει τις επαγγελματικές και οικονομικές υποχρεώσεις
* ερευνά, εντοπίζει και λύνει λειτουργικά και οργανωτικά προβλήματα
* ενημερώνει τον εργοδότη, αναπτύσσει πρωτοβουλίες και στηρίζει τις προσπάθειες της επιχείρησης